OpenLLM-France/wikimedia huggingface dataset:
# Green Card (filma)

Green Card (euskaraz Txartel Berdea), 1995eko Peter Weir australiar zinema zuzendariaren amodiozko komedia film bat da. Gérard Depardieu eta Andie MacDowell aktoreek antzeztu zuten.
Jatorrizko gidoi onenaren Oscar Sariaren izendapena jaso zuen (Peter Weir).

## Argumentua

Oharra: Atal honek istorio osoa edo amaiera argitzen du.
George Faurè (Gérard Depardieu) AEBetan lan egin ahal izateko bizileku-baimena behar duen fantziar baldar eta onbera bar da. Aldiz, Brontë Parrish (Andie MacDowell) estabatuar hortikultore a eta ekologistak ezkongabea izateagatik negutegi eder bat duen bere solairua alokairuan jartzea ezinezkoa zaio. Hortaz, beren helburuak lortzeko bide bakarra elkarrekin ezkontzea dela erabakiko dute.

## Aktoreak

* Gérard Depardieu: Georges Fauré
* Andie MacDowell: Brontë Parrish
* Bebe Neuwirth: Lauren Adler
* Gregg Edelman: Phil
* Robert Prosky: Brontën abokatua
* Lois Smith: Brontën ama
* Ann Dowd: Peggy
* Larry Wright: Larry Wright, kubo bateria-jotzailea
* Ethan Phillips: Gorsky

## Kanpo estekak

* IMDBko fitxa irakurgai (Ingelesez)
* Datuak: Q505135
# Green Cove Springs (Florida)

Green Cove Springs Floridako hiri bat da. Clay konderrian kokatua dago. 2010ean 7.035 biztanle zituen, 24,5 kilometro koadrotan banatuta.

## Ikus, gainera

* Clay konderria

## Kanpo estekak

* Datuak: Q988944
* Multimedia: Green Cove Springs, Florida / Q988944
# Georgi Atanasov

Georgi Ivanov Atanasov (Pravoslaven, 1933ko uztailaren 25a - Sofia, 2022ko martxoaren 31) bulgariar politikaria izan zen. Bulgariako lehen ministroa izan zen 1986tik 1990era.
Bulgariako Alderdi Komunistako kide izan zen 1956tik, eta 1977an alderdiko Batzorde Zentraleko kide izendatu zuten eta Politburon sartu zen. 1986an lehen ministro izendatu zuten eta Todor Zhivkov presidentetzatik kanporatzea babestu zuen. 1993an hamar urteko kartzela-zigorra ezarri zioten funts publikoak desbideratzeagatik, baina 1994an amnistiatu egin zuten.
# Georgi Plekhanov

Georgy Valentinovitx Plekhanov (Gudalovka, Tambov, 1856ko abenduaren 11/azaroaren 29a - Terijoki, Finlandia, 1918ko maiatzaren 30a) errusiar sozialista izan zen, errusiar marxismoaren sortzailea.

## Bizitza

San Petersburgon egiten ari zen ikasketak utzi, eta Lurraldea eta Askatasuna herri-erakundeko kide egin zen. Erbestera jo behar izan zuen 1880an, eta Genevan finkatu ondoren, Errusiako lehen erakunde marxista iraultzailea (Osvobozhdenié truda; Langileriaren Askapena) sortzen parte hartu zuen, eta bere ideologiaren oinarriak azaldu zituen Sozialismoa eta borroka politikoa (1883) eta Gure arteko desadostasunak (1885) obretan. Bi lan horietan, Errusian gertatutako garapen kapitalista lasterra aztertu zuen, eta bi fasetan oinarritutako iraultza eskema proposatu zuen: tsarren garaiko erregimenaren lekua demokrazia burgesak hartuko zuen, lehenik, eta ondoren, langileriak, langileen alderdi sozialdemokrata baten zuzendaritzapean, iraultza sozialista gauzatuko zuen. 1898. urtean, Plekhanoven ingurura hurbildu zen taldeak, Errusiako Langileen Alderdi Sozialdemokrata sortu zuen, eta, Iskra aldizkariaren bidez, marxismo ortodoxoaren alde egin zuen. 1903. urtean egin zen alderdiaren bigarren kongresuan, boltxebikeen eta mentxebikeen arteko banaketa gertatu zen kongresuan, hain zuzen, boltxebikeen buru zen Leninen alde agertu zen Plekhanov; baina, geroago, bi adarrak batzen saiatu zen. 1917. urteko iraultza ondoren Errusiara itzuli zenean, mentxebikeekin bat egin zuen, eta erbesterako bidea hartu behar izan zuen, berriro ere, urriko boltxebikeen iraultza izan zenean.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q182905
* Multimedia: Georgi Plekhanov / Q182905
# Georgi Dobrovolski

Georgi Timofeievitx Dobrovolski (errusieraz: Гео́ргий Тимофе́евич Доброво́льский; Odesa, Ukrainako SESF, 1928ko ekainaren 1a - Kanpo-espazioa, 1971ko ekainaren 30a) sobietar pilotu eta kosmonauta izan zen. Liudmila T. Steblevarekin ezkondua, honekin bi alaba izan zituen: Marina (1959an jaioa) eta Natalia (1967an jaioa).
Moskutik gertu dagoen Moninoko Aire Armadako Akademian graduatu zen 1961ean. Sobietar Aire Armadan teniente-koronel maila izatera iritsi zen.
Kosmonauta Kidegoan 1963ko urtarrilak 8an sartu zen Aire Armadako 2. taldean. Orduan hasi eta 1965eko urtarrilak 21 arte entrenatu zen, ordutik aurrera misioren bat noiz emango zain egon zelarik. Soiuz 4ko bigarren erreserbako tripulatzailea izan zen (1969ko urtarrilaren 24an jaurti zena), eta 1971ko apirilaren 22an jaurti zen Soiuz 10eko erreserbako bigarren tripulazioko kide ere izan zen.
Azkenean, Soiuz 11 misioa eman zioten, non espazioko egonaldiko errekorra lortu zen, eta lehen aldiz espazio estazio batean bizi izan zen, Saliut 1 izenekoa kasu honetan. Alabaina, kosmonautak, espazio jantzirik ez zeramatenez, hil egin ziren ontzia lurrerako itzuleran despresurizatu zenean.
Bere omenez izendatu ziren Kaluga hiriko kale bat, Odesako etorbide eta eskola bat eta 1789 Dobrovolsky asteroidea.
Kremlingo harresiko nekropolian dago lurperatuta, kutxa batean. Leninen Ordena jaso zuen, baita Sobietar Batasuneko heroi titulua ere.
* Datuak: Q355433
* Multimedia: Georgy Dobrovolsky / Q355433
# Georgi Malenkov

Georgi Maximilianovitx Malenkov (errusieraz: Гео́ргий Максимилиа́нович Маленко́в, Georgij Maksimilianovič Malenkov; Orenburg, 1902ko urtarrilaren 8a - Mosku, 1988ko urtarrilaren 14a) sobietar politikaria izan zen. Iosif Stalinen lankide gertua, bera hiltzean Sobietar Batasuneko Alderdi Komunistaren idazkari nagusi bilakatu zen. Astebete baino ez zuen iraun, laster Nikita Khrustxevek ordezkatua izan zelako. Politburon ostera gehiago eutsi eta 1955era arte SESBeko premierra izan zen.

## Erreferentziak

* ↑ Euskaltzaindiaren 156. araua - Alfabeto zirilikoz idatzitako izenak euskarara aldatzeko transkripzio-sistema, euskaltzaindia.net
* Datuak: Q180588
* Multimedia: Georgy Malenkov / Q180588
# Georgi Morozov

Georgi Andrianovitx Morozov (errusieraz: Георгий Андрианович Морозов; 1923ko apirilaren 24-1971ko apirilaren 29a) Armada Gorriko sarjentua zen, eta Sobietar Batasuneko heroia. Morozovek 50 soldadu alemaniar hil zituen Dniepereko guduan, eta metrailadore bat harrapatu zuen. Gerraostean, Elektrostal jaioterrian zegoen ingeniaritza-instalazio baten ikuskatzailea zen.

## Erreferentziak

* ↑ (Errusieraz) «Морозов Георгий Андрианович» www.warheroes.ru.

## Kanpo estekak

* Datuak: Q15993090
# Georgi Dimitrov

Georgi Dimitrov Mikhailov (bulgarieraz: Гео̀рги Димитро̀в Миха̀йлов; Kovatxevski, 1882ko ekainaren 18a - Mosku, 1949ko uztailaren 2a) bulgariar politikaria izan zen.

## Bizitza

Bulgariako diputatu hautatu zuten 1913. urtean, eta urtebete geroago Bulgaria, Alemaniarekin bat eginik, Lehen Mundu Gerran sartzearen aurka azaldu zenez gero, espetxeratu egin zuten 1915-1917. urteen bitartean. 1920. urtean Errusiara erbesteratu zen. Han, komunismoko buruetako bat bihurtu zen bai Bulgarian eta bai Alemanian eta Sobietar Batasunean. Berriz ere erbestera jo behar izan zuen, eta Alemanian atxilotu zuten naziek 1933. urtean. Hurrengo urtean aske utzi eta Sobietar Batasunera itzuli zen, eta bertako hiritartasuna eskuratu ondoren, Kominterneko idazkari nagusi izendatu zuten. 1944. urtean Bulgariara itzuli eta, monarkia baztertu ondoren, Kontseiluko buru hautatu zuten (1946-1949).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q155074
* Multimedia: Georgi Dimitrov / Q155074
# Georgi Parvanov

Georgi Sedeftxov Parvanov (bulgarieraz: Георги Седефчов Първанов; Sirixtnik, 1957ko ekainaren 28a) bulgariar historialari eta politikaria da. Bulgariako presidentea izan zen 2002tik 2012ra.
Parvanovek historia ikasi zuen Sofiako Unibertsitatean eta Bulgariako Alderdi Komunistaren historian espezializatu zen. 1981ean historialari gisa sartu zen Bulgariako Alderdi Komunistaren Historia Institutuan. 1990eko apirilean Alderdi Komunista Bulgariako Alderdi Sozialista bihurtu zen. Parvanov 1994an aukeratu zuten diputatu, eta 1997an eta 2001ean berrautatu zuten.
2001ean aukeratu zuten Bulgariako presidente, eta 2006an berrautatu zuten. Bere herrialdea NATOn eta EBn sartzea babestu zuen.

## Kanpo estekak

* Datuak: Q57261
* Multimedia: Georgi Parvanov / Q57261
# Glory hole

Glory hole (literalki zulo loriatsua) pareta baten beste aldean dagoenarekin sexu erlazioak izateko helburuarekin pareta batean eginiko zulo bat da, normalki komun publiko edo bideokabina batean. Praktika honek anonimotasuna bermatzen du, batez ere homosexualitatea jazarria dagoen egoeratan. Gaur egun, harreman heterosexualetan ere praktikatzen da.
Izen hau ere panpina puzgarri baten zuloak izendatzeko erabil daiteke.

## Erabilera

Gizon batek zulotik sartzen du zakila, masturbazioa, aho sexua, uzki sexua edo bagina sexua jasotzeko, eta, aldi berean, nolabaiteko anonimotasuna du. Sexu-klubetan, X aretoetan, sexshopetan eta helduentzako liburu-dendetan egoten dira. Komun publikoetako zulo loriatsuak, nagusiki, begiluzeek (voyeurismo) erabiltzen dituzte, baina, toki batzuetan, jendeak, modu anonimoan, sexua praktikatzeko topalekuak dira. Nahiz eta jatorrizko praktika gay komunitatearena izan, heterosexualek ere hartu dute. Batzuetan, emakumeek ere parte hartzen dute sexu-praktika horietan, eta eduki pornografikoa duten web-gune askok heterosexualen irudiak eta bideoak ematen dituzte, zulo loriatsuak erabiliz.
Atxilotzeko edo jazarpenagatik akusatua izateko arriskua dela eta, gizon gutxik sartzen dute zakila zulo loriatsu batean, tabikearen edo hormaren beste aldean sexua praktikatuko duen pertsonaren gonbidapenik gabe. Prest dagoen parte-hartzaile baten seinale arrunt bat zulotik hatz bat edo gehiago sartzea da, oro har dei-keinuren batekin lagunduta.
HIESaren pandemiaren ondotik, praktikak jaitsiera izan zuen, arriskua zela eta.

## Egoera legala

Edozein motatako sexu publikoa legez kanpokoa da munduko leku askotan, eta polizia operazio estaliak erabiltzen jarraitzen da lege horiek betearazteko. Glory hole jardueran parte hartzen dutenen ondorio pertsonalak hauek izan dira: poliziaren ikuskapena, prentsaren umiliazioa, sarritan lan ondorioekin, eta espetxeratzea, kondena kriminal baten ondorioz.

## Erreferentziak

* ↑ (Ingelesez) Murphy, Rhodes. (2019-07-29). «Who Do We Have to Thank for “Glory Holes”—Glass Blowers or Gays?» Slate Magazine (Noiz kontsultatua: 2020-12-25).
* ↑ (Ingelesez) «We Asked People Why They Use Glory Holes. Boy, Did They Answer.» BuzzFeed News (Noiz kontsultatua: 2020-12-25).
* ↑ Gay ethics : controversies in outing, civil rights, and sexual science. Haworth Press 1994 ISBN 1-56024-671-5. PMC 30157355. (Noiz kontsultatua: 2020-12-25).
* ↑ Burger, John R. (John Robert),. One-handed histories : the eroto-politics of gay male video pornography. ISBN 1-56024-860-2. PMC 28149577. (Noiz kontsultatua: 2020-12-25).
* ↑ Dean, Tim, 1964-. (2000). Beyond sexuality. University of Chicago Press ISBN 0-226-13934-4. PMC 43318955. (Noiz kontsultatua: 2020-12-25).
* ↑ Jaffe, Harold.. (2005). Terror-dot-gov : docufictions. (1st pbk. ed. argitaraldia) Raw Dog Screaming Press ISBN 1-933293-09-8. PMC 60527219. (Noiz kontsultatua: 2020-12-25).

## Kanpo estekak

* Datuak: Q1434843
* Multimedia: Glory holes / Q1434843
# Glorianes

Glorianes (katalanez eta frantsesez) Katalan Herrietako udalerri bat da, Conflent eskualdean kokatua. Administratiboki Frantziako Ekialdeko Pirinioak departamenduan dago, Okzitania eskualdean. 2013an 20 biztanle zituen.

## Geografia

Udalerrian Glorianes herriaz gain garai batean Arenyanes herria ere egon zen, zehatz-mehatz ezagutzen ez den lekuan kokatua.

## Demografia
### Biztanleria

2007an Glorianes udalerrian erroldatutako biztanleak 20 ziren. Familiak 12 ziren, horien artean 4 pertsona bakarrekoak ziren (4 bakarrik bizi ziren gizonak), 4 seme-alabarik gabeko familiak ziren eta 4 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 17 etxebizitza zeuden, 10 familiaren etxebizitza nagusia ziren, 7 bigarren erresidentzia ziren eta 1 hutsik zegoen. 16 etxeak ziren eta 1apartamentu bat zen. 10 etxebizitza nagusietatik 9 bere jabearen bizilekua ziren eta 1 alokairuan okupaturik zegoen; 1ek gela bat zuen, 4 etxek bi zituzten, 2 etxek lau zituzten eta 3 etxek bost zituzten. 8 etxek euren parking plaza propioa zuten azpian. 8 etxetan ibilgailu bat zegoen eta 2 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Glorianes udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 0 |
| 0 | 70-74 | 0 |
| 0 | 65-69 | 0 |
| 0 | 60-64 | 0 |
| 4 | 55-59 | 4 |
| 0 | 50-54 | 0 |
| 0 | 45-49 | 0 |
| 0 | 40-44 | 0 |
| 0 | 35-39 | 0 |
| 4 | 30-34 | 0 |
| 0 | 25-29 | 0 |
| 4 | 20-24 | 4 |
| 0 | 15-19 | 0 |
| 0 | 10-14 | 0 |
| 0 | 5-9 | 0 |
| 0 | 0tik 4ra | 4 |

## Ekonomia

2007an lan egiteko adina zuten pertsonak 15 ziren, horien artean 8 aktiboak ziren eta 7 inaktiboak ziren. 8 pertsona aktiboetatik 6 lanean zeuden (4 gizon eta 2 emakume) eta 2 langabezian zeuden (1 gizon eta 1 emakume). 7 pertsona inaktiboetatik 3 erretiraturik zeuden, 1 ikasten zegoen eta 3 "bestelako inaktibo" gisa sailkaturik zeuden.

### Ekonomia jarduerak

2007an herrian zegoen saltoki bakarra «beste zerbitzu jarduera batzuk» multzoan sailkatutako enpresa batena zen.
2000. urtean Glorianes udalerrian 3 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q597816
* Multimedia: Glorianes / Q597816
# Glorinha

Glorinha Brasilgo udalerri bat da, Rio Grande do Sul estatuan kokatua. 7.658 biztanle ditu 323,641 km²ko eremuan.

## Ikus, gainera

* Rio Grande do Sul

## Kanpo estekak

* Datuak: Q985511
* Multimedia: Glorinha (Rio Grande do Sul) / Q985511
# Glory (1989ko filma)

Glory (euskaraz Loria) 1989ko Edward Zwick estatubatuar zinema zuzendariaren gerra filma epiko bat da. Bertan, Matthew Broderick, Denzel Washington, Cary Elwes eta Morgan Freeman aktoreek antzeztu zuten.
Ameriketako Estatu Batuetako Gerra Zibilan girotua dago, soldadu beltz boluntarioez osatutako Massachusettseko Boluntarioen 54. Infanteria Errejimenduaren benetazko istorioa kontatzen duelarik. Gerraren amaierararte 186.107 gizon afroamerikar Batasunaren gudarostean izen eman zuten, gatazka hartan zehar haietako 37.300 hil zirelarik. Filma honetan 2.000 extratik gora eta lehen aktore ugarik parte hartu zuten.
Filmak 5 Oscar Sarietarako izendapenak jaso zituen, azkenean hiru irabaziz: Gizonezko bigarren aktore onenaren Oscar Saria (Denzel Washington), Argazkigintza onenaren Oscar Saria (Freddie Francis) eta Soinu onenaren Oscar Saria (Donald O. Mitchell, Gregg Rudloff, Elliot Tyson eta Russell Williams).

## Argumentua

Oharra: Atal honek istorio osoa edo amaiera argitzen du.
Ameriketako Estatu Batuetako Gerra Zibilan, Antietamgo gudu izugarriaren ondoren, Lincoln presidenteak emantzipazio legea atera eta soldadu beltzez osatutako lehen batailoiaren ardura Robert Gould Shaw (Matthew Broderick) iparraldeko kolonel gazteari eman zaio. Hilabeteetako prestakuntzaren ondoren, Shawk bere errejimenduari borrokatzeko aukerarik ematen ez zaiola ikusiko du. Ondorioz Shaw eta Massachusettseko 54. Infanteria Errejimendua ordurarte hartuezinatzat jotzen zen Fort Wagner (Hego Carolina) gotorlekua erasotzeko boluntario aurkeztuko dira. Erasoaldian zehar errejimenduko gizon gehienak hil egingo dira (tartean Robert Gould Shaw kolonela bera ere), baina heuren ausardia handiarengatik nabarmenduko dira.

## Aktoreak

* Matthew Broderick: Robert Gould Shaw kolonela
* Denzel Washington: Trip
* Cary Elwes: Cabot Forbes maiorra
* Morgan Freeman: John Rawlins sarjentu maiorra
* Jihmi Kennedy: Jupiter Sharts
* Andre Braugher: Thomas Searles kaporala
* John Finn: Mulcahy sarjentu maiorra
* Donovan: Charles Fessenden Morse kapitaina
* JD Cullum: Henry Sturgis Russell
* Alan North: John Albion Andrew gobernadorea
* Bob Gunton: Harker jenerala
* Cliff De Young: James M. Montgomery kolonela
* Christian Baskous: Edward L. Pierce
* Jay O. Sanders: George Crockett Strong jenerala

## Kanpo estekak

* Glory filmaren IMDBko fitxa irakurgai (Ingelesez)
* Datuak: Q862317
# Glorieta Urdina (Sevilla)

Glorieta Urdina, Sevillako Maria Luisa Parkean kokatua eta Rodríguez Caso etorbidearen ondoan dagoena, haurren jolasleku bezala abildua izan zen, landaretza ezberdinez inguratua, sarreran dituen bi almezak (Celtis australis) kasu. Zumarraren familiako zuhaitz bat da, enbor azal lau eta grisekoa, hosto galkorrekoa, zerratua eta asimetrikoa, hiriko kale askotan landatua dago.
Hibiskoak ere ikus daitezke, gorri, arrosa, laranja edo hori koloreko euren lore koloretsu eta ikusgarriekin. Bi espezie hauei, zelestinak (Plumbago auriculata) Judasen arbolak (Cercis siliquastrum), Mexikoko palmondoak (Washingtonia robusta), datil palmondoak (Phoenix dactylifera), Txinako palmondoak (Trachycarpus fortunei) aranondo japoniarrak (Prunus cerasifera, Pisardii barietatea), japoniar arbustuak (Ligustrum japonicum), pitosporoak (Pittosporum tobira), nandinak (Nandina domestica), lantanak (Lantana camara), letaniak (Livistona chinensis), durantak (Duranta repens), eta ezki bat (Tilia spp.) gehitzen zaizkie.
Glorietaren ondoan, iturri bat dago, non atsotitzak idatzita zituen bere azulejuak nabarmentzen ziren. Iturriaren zken birmodelazioan, azuleju berrien multzo guztia aldatu zen, fotiniaz (Photinia glabra), bi fikusez (Ficus elastica) eta aireko bere sustrai erraldoiez inguratua dago. Iturritik gertu, kasuarinak (Casuarina equisetifolia), eta beste espezie batzuk aurki daitezke, panpa-lezkak kasu (Cortaderia selloana), ailantoak (Ailanthus altissima), akantoak (Acanthus mollis), erratzak (Ruscus aculeatus) eta almez gehiago.
Bere irteeretako batetik, Mario Mendez Bejaranoren Glorietara joaten da, eta, beste batetik, Conchako Glorietara.

## Kanpo estekak

* Datuak: Q8964295
# Glorious (Muse)

Glorious (euskaraz Loriotsua) Muse ingeles pop rock musika taldearen abesti bat da. 2007an Black Holes and Revelations diskoaren barnean kaleratu zuten.

## Kanpo estekak

* Glorious abestia entzungai (Ingelesez)
# Grupo Zeta

Grupo Zeta Espainiako komunikazio-talde bat izan zen, egoitza nagusiak Bartzelonan eta Madrilen eta ordezkaritzak Zaragoza, Kordoba, Castelló eta Cáceresen zituena. Antonio Asensio Pizarrok sortu zuen 1976an, eta 2001ean hil zen arte zuzendu zuen. Denboraldi horretan, enpresa-hedapeneko etapa bat bizi izan zuen taldeak, aldizkako argitalpen ugari eskuratzea edo sortzea barne.
El Periódico de Catalunya, Bartzelonan argitaratua, izan zen argitalpen-taldearen kazetaritza-buru nagusia. Antonio Asensio Mosbah semea izan zuen buru konpainiak, harik eta 2019ko apirilean Prensa Ibérica argitaletxeak erosi zuen arte, Javier Moll buru zuela.
Grupo Zetaren parte izan dira, besteak beste, Sport kirol-egunkaria, Antena 3 telebista katearen zati bat, La Razón bere sorrera garaian, La Gaceta de los Negocios lehenengo fasean, edo Interviú aldizkariak. Bruguera Editoriala ere erosi zuen eta Tiempo aldizkariaren jabea zen.

## Erreferentziak

* ↑ Aviso Legal: Grupo Zeta. Consultado el primero de mayo de 2011.
* ↑ Periódico, El. (18 de abril de 2019). «Prensa Ibérica compra el Grupo Zeta» elperiodico.

## Kanpo estekak

* Datuak: Q8965184
# Grupos Armados Españoles

Grupos Armados Españoles (euskaraz: «Espainiar Talde Armatuak») espainiar talde terrorista bat izan zen, Espainiako trantsizioaren hasieran, 1979-1980 artean euskal herritarren aurkako atentatu eta eraso terroristak burutu zituen, denera 6 lagun erail eta 10 zauritu zituen.
Espainiar nazionalismoaren eskuin muturrak antolatutako talde terrorista izan zen, 2010eko Eusko Jaurlaritzaren Terrorismoaren Bulegoaren arabera "GAE, Batallón Vasco Español eta Triple A eskuin muturrak antolatutako taldeak ziren eta garaiko espainiar poliziaren tolerantzia, ezikusia eta zenbait sektoreen laguntzarekin ekin zuten". Beren helburua euskal abertzaletasunaren artean eta euskal gizartean izua hedatzea izan zen.

## Atentatuak

* 1979ko irailaren 28an, Astigarragan, Donostiako Udalako Tomas Alba Irazusta Herri Batasunaren zinegotzi independientea erail zuten.
* 1980ko urtarrilaren 15ean, Lezon, Amnistiaren Aldeko Batzordeetako Karlos Saldise Korta erail zuten.
* 1980ko urtarrilaren 20ean, Alonsotegiko Aldana tabernako atentatuan, lehergailu baten bidez Liborio Arana Gómez, Pacífico Fika Zuloaga, María Paz Armiño eta Manuel Santacoloma Velasco erail eta beste 10 lagun zauritu zituzten.

## Kanpo estekak

* Datuak: Q20015323
# Gruppe 47

Gruppe 47 1947an Alemanian sortutako idazle-taldea izan zen. Estatu Batuek Bigarren Mundu Gerran preso hartutako idazle batzuek sortu zuten; alemaniar literaturaren ezaugarriak berreskuratzea zuen helburu nagusia. Naziek alemanierari kalte egiten ziotela uste zuten, eta horri aurre egiteko errealismoaren deskribapen arin eta hotzean oinarritutako estiloa proposatzen zuten, apainduraz beteriko estilo poetikoaren kontra. Idazle hauek Alemaniara itzuli zirenean Der Ruf taldea eratu zuten, baina erradikala zelako salatu eta legez kanpo utzi zuten 1947an. Gruppe 47-ko idazle nagusiak Alfred Andersch eta Hans Werner Richter izan ziren. 1967an eman zuen taldeak bere azken hitzaldia, eta 1977an desegin zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* (Alemanez) Gruppe 47
* Datuak: Q732018
* Multimedia: Gruppe 47 / Q732018
# Grupo Bimbo

    Artikulu hau enpresari buruzkoa da; beste esanahietarako, ikus «Bimbo».
Grupo Bimbo, S.A.B. de C.V. (gehienetan Bimbo soilik deitua) elikagaien fabrikatzaile eta merkaturatzaile multinazional mexikarra da. Mexiko Hirian du egoitza nagusia eta Amerika, Europa, Asia eta Afrikako 33 herrialdetan lan egiten du. 13.000 produktu ezberdin ekoizten ditu, 100 marka baino gehiago (tartean Bimbo, Bollycao, Donettes, Donuts edota La Bella Easo) erabiliz.

## Erreferentziak

* ↑ (Gaztelaniaz) «También comen pan Bimbo en China: 9 empresas internacionales que son 100% mexicanas» El País 2016-09-11.

## Kanpo estekak

* (Ingelesez) Bimboren webgune ofiziala
* Datuak: Q775031
* Multimedia: Grupo Bimbo / Q775031
# Grupo Restalia

Grupo Restalia espainiar enpresa multinazionala da, frankizia arloan lan egiten duena. 2004an sortua, egun 750 jatetxe ditu bederatzi herrialdetan. Hiru marka nagusi ditu: 100 Montaditos, Cervecería La Sureña eta The Good Burger.

## Kanpo estekak

* Datuak: Q5886423